রাতের কলকাতায় জোড়া অগ্নিকাণ্ড। গতকাল রাত সাড়ে ৮টা নাগাদ উত্তর কলকাতার কুমারটুলিতে মৃত্‍ শিল্পী  পিন্টু পালের কারখানায় আগুন লাগে। দমকলের ৬টি ইঞ্জিনের চেষ্টায় নিয়ন্ত্রণে আসে আগুন। এরপর খবর আসে ৩৬ নম্বর তিলজলা রোডের চামড়াপট্টির পাশের একটি কেরোসিনের দোকান জ্বলছে। দ্রুত পৌছয় দমকলের ৪টি ইঞ্জিন। সেসময় দোকানে কেউ না থাকায় রক্ষা। দুটি অগ্নিকাণ্ডের ঘটনাতেই কারণ নিয়ে ধন্দ রয়েছে। শর্ট সার্কিট, নাকি অন্তর্ঘাত, সেটাই খতিয়ে দেখছে দমকল। তবে দুটি জায়গাতেই অগ্নিনির্বাপণের ব্যবস্থা যথাযথ ছিল না।
 ওয়েব ডেস্ক: রাতের কলকাতায় জোড়া অগ্নিকাণ্ড। গতকাল রাত সাড়ে ৮টা নাগাদ উত্তর কলকাতার কুমারটুলিতে মৃত্‍ শিল্পী  পিন্টু পালের কারখানায় আগুন লাগে। দমকলের ৬টি ইঞ্জিনের চেষ্টায় নিয়ন্ত্রণে আসে আগুন। এরপর খবর আসে ৩৬ নম্বর তিলজলা রোডের চামড়াপট্টির পাশের একটি কেরোসিনের দোকান জ্বলছে। দ্রুত পৌছয় দমকলের ৪টি ইঞ্জিন। সেসময় দোকানে কেউ না থাকায় রক্ষা। দুটি অগ্নিকাণ্ডের ঘটনাতেই কারণ নিয়ে ধন্দ রয়েছে। শর্ট সার্কিট, নাকি অন্তর্ঘাত, সেটাই খতিয়ে দেখছে দমকল। তবে দুটি জায়গাতেই অগ্নিনির্বাপণের ব্যবস্থা যথাযথ ছিল না। এদিকে, গত ২০শে জানুয়ারি রবীন্দ্র সরণি এলাকার একটি দোতলা বাড়িতে আগুন লাগে। ওই বাড়িতেই প্রায় ৪০ টি পরিবারের বাস। রাতে আগুন যখন লাগে তখন সবাই ঘুমিয়ে পড়েছিলেন। আগুন দেখেই সবাই বেরিয়ে আসেন। কিন্তু হাওয়ার কারণে, আগুনের লেলিহান শিখা ক্রমশ ছড়িয়ে পড়তে থাকে। তারপরই দমকলের ১০ টি ইঞ্জিন এসে আগুন নেভানোর কাজ শুরু করে।